Taniili ratas leiutas uue mooduse meie puhkepause pikemaks venitada. Nimelt keris tirr (see hammasratastega jubin tagarattal) end lahti ja eemaldas valikust kolm kõrgemat käiku. Siledal maanteel, kerge taganttuulega on see hirmus nuhtlus, pead vudistama nagu orav rattas. Püüdsime siiski  mingit vasturohtu leiutada, kuid olgu ette öeldud, head lahendust pole me siiani leidnud. Ühe puhkepausi ajal tundis ta veel tagatipuks, et kuumus on ka temale liiga teinud. Toppisime mehel kõhu külma limpsi ja jääd täis ja varsti oli olemine jälle talutav. Õnneks tõmbus ka taevas pilve ja ilm läks jahedamaks.